Shaun de Jager het sy beste tyd van die seisoen gehardloop (45.90 sekondes) en die silwermedalje in die 400m gewen. Net die wêreldkampioen Wayde van Niekerk het hom geklop. Dit was ‘n fantastiese wedloop en De Jager het net-net stadiger as sy persoonlike beste tyd gehardloop. Hy moet ook nog ’n kwalifiserende tyd vir Rio behaal.
Volgens Ferreira was dit De Jager se fokus op die uiteindelike doel wat haar dadelik beïndruk het. “ Elke keer as ons ‘n besluit moes maak of hy aan ‘n byeenkoms gaan deelneem of nie, was dit vir hom belangrik dat die byeenkoms hom moet help vir Rio 2016. As atleet is hy ‘n student van sy nommer. Hy analiseer sy wedlope en is gefokus om elke keer die spesifieke doelwit te behaal. Dit maak dit baie maklik om hom af te rig. Hy het baie maklik in die groep ingeskakel, en ek geniet sy stil tog sterk bydrae tot die groep.”